als_Latn dik_Latn sag_Latn
Shëngjini ka qenë ndalesa në axhendën e presidentit Bamir Topi, ku mes qindra të pranishëm ka inaguruar godinën e Komunës, kreu i së cilës i akordoi dhe titullin ‘Mirënjohje e Qytetit’.
Në vizitën e tij kreu i shtetit është ndalur dhe në situatën politike, duke bërë sërish apel për bashkëpunim.
Shengjin, Presidenti Topi inaguron godinen e Komunes
“Vërtet në Shqipëri ka debat politik, ka edhe mosmarrëveshje të karakterit politik. Unë jam i bindur që klima e demokracisë bën të mundur që përtej pozicioneve politike, njërëzit në komunitet të mos jenë të influencueshëm, por të bashkëpunojnë, të komunikojnë. Punët e mira nuk bëhen të vecuar, nuk bëhen të izoluar, nuk bëhen pa bashkëpunim”,- theksoi presidenti Topi.
Presidenti Topi dekoroi priftin italian Antonio Leuçi me Urdhrin e Lartë “Nënë Tereza” sipas motivacionit “Për kontributin e dhënë në ndihmë të njerëzve në nevojë e në përmirësimin e jetës dhe arsimimit të fëmijëve dhe të rinjve, veçanërisht në zonën e Lezhës.” (BalkanWeb / Lezha.eu)
als_Latn als_Latn als_Latn als_Latn als_Latn